[{"text_idx": "#000000", "text": "Cymru sy'n Ystyriol o Drawma"}, {"text_idx": "#000002", "text": "Fframwaith holl-gymdeithas i gefnogi dull cydlynol, cyson o ddatblygu a gweithredu ymarfer sy\u2019n ystyriol o drawma ledled Cymru, gan ddarparu\u2019r cymorth gorau posibl i\u2019r rhai sydd ei angen fwyaf."}, {"text_idx": "#000004", "text": "Mae\u2019r Fframwaith yn sefydlu sut mae unigolion, teuluoedd/rhwydweithiau cymorth eraill, cymunedau, sefydliadau a systemau yn ystyried adfyd a thrawma, gan gydnabod a chefnogi cryfderau unigolyn i oresgyn y profiad hwn yn eu bywydau. Mae hefyd yn nodi\u2019r cymorth y gallant ddisgwyl ei gael gan y sefydliadau, y sectorau a\u2019r systemau y gallant droi atynt am gymorth. Mae\u2019n cynnwys pobl o bob oed, o fabanod, plant a phobl ifanc hyd at oedolion hy\u0302n."}, {"text_idx": "#000005", "text": "Mae\u2019r Fframwaith yn darparu diffiniad Cymru o ddull sy\u2019n ystyriol o drawma, a set o bum egwyddor sy\u2019n sail i bedair lefel ymarfer sy\u2019n disgrifio\u2019r gwahanol rolau y gall pobl a sefydliadau eu cael wrth gefnogi pobl y mae trawma\u2019n effeithio arnynt. Mae\u2019r lefelau\u2019n ymestyn o ymwybyddiaeth gymdeithasol bod trawma ac adfyd yn bodoli a chydnabod y cyflwyniadau lluosog o effeithiau trawma; i galluogi gwasanaethau i gefnogi ymarfer sy\u2019n helpu pobl i deimlo\u2019n gysylltiedig, eu gwerthfawrogi ac yn ddiogel, hyd at ymyriadau clinigol arbenigol, sydd wedi\u2019u personoli ac wedi\u2019u cyd-gynhyrchu, pan fod angen rhain."}, {"text_idx": "#000006", "text": "Datblygwyd y Fframwaith ar y cyd a\u0302 Grw\u0302p Cyfeirio Arbenigol a oedd yn cynnwys gweithwyr proffesiynol o Gymru a phobl a\u0302 phrofiad bywyd, a chyda phobl a sefydliadau ledled Cymru drwy ymgynghoriad cyhoeddus. Cefnogir y Fframwaith gan Lywodraeth Cymru."}, {"text_idx": "#000007", "text": "Wedi\u2019i ddatblygu ar y cyd a\u0302 phobl a sefydliadau ledled Cymru ac wedi\u2019i gefnogi gan Lywodraeth Cymru"}]